শ্যুটিং-এর কাজে এসেছিলেন কলকাতায়। আর তার ফাঁকে বলিউড অভিনেতা সঞ্জয় দত্ত চলে আসেন নবান্নে। তখন সবে সিঙ্গুর উৎসব নিয়ে উচ্চ পর্যায়ের বৈঠক শেষ করেছেন মুখ্যমন্ত্রী। 
মুখ্যমন্ত্রীর ঘরে যখন সঞ্জয় দত্ত তখন অন্যান্য বেশ কয়েকজন মন্ত্রীও সেখানে ছিলেন। তাঁদের সঙ্গে একে একে মুন্নাভাইয়ের পরিচয় করিয়ে দেন মমতা। এর পরে জানতে চান, কী পছন্দ সঞ্জয়ের। চা, না কফি? মুন্না ভাই কফি খেতে চান দিদির কাছে।
কিন্তু কেন এই সাক্ষাৎকার? তা নিয়ে নবান্নে অনেক জল্পনা। তবে, মুখ্যমন্ত্রী দফতর সূত্রে জানা গিয়েছে, এটি নিছকই সৌজন্যমূলক সাক্ষাৎ। তবে এটা সকলেরই জানা যে, মুখ্যমন্ত্রীর সঙ্গে মুম্বইয়ের দত্ত পরিবারের সম্পর্ক বরাবরই ভাল। প্রয়াত সুনীল দত্তের সঙ্গেও যোগাযোগ ছিল মমতা বন্দ্যোপাধ্যায়ের। টাডা আইনে সঞ্জয় যখন জেলে তখনও পাশে দাঁড়িয়ে বার্তা দিয়েছিলেন মমতা বন্দ্যোপাধ্যায়।
কী কথা হলে? দেখুন ভিডিও—